Generelt+om+renessansen

__ Renessansen __

Renessansen var en epoke hvor det oppstod en rekke ideer som brøt med det middelalderske livssyn og middelalderens kirkekultur. Renessansen varte fra 1300-tallet til 1500- eller 1600-tallet en gang, da tok barokken over. Selve ordet renessanse betyr ”å bli født på ny”. Det sies at renessansen oppstod i Italia på 1350-tallet med diktsamlingen //Canzoniere// av Francesco Petrarca//.// Les mer om Francesco Petrarca her. I renessansen ble antikkens filosofi, kunst og kultur gjennopplivet, i motsetning til det som ble sett på som barbari i "den mørke tidsalderen" eller "middelalderen" som ble brukt om perioden mellom antikken og renessansen av blant annet humanistene innenfor renessansen. Så middelalderen var egentlig et nedsettende ord, men som i dag brukes om tiden fra ca. 500-1500 e. Kr. Man regner med at selve renessansens frambrudd skjedde i Firenze i Italia. Mot slutten av 1300-tallet gikk kunst, arkitektur og filosofi nye veier. Dette førte til et brudd med tankene og tradisjonene for resten av middelalderens Europa. Det som ble viktig innenfor filosofien, var å sette mennesket i sentrum, i stedet for Gud.

Renessansen var en periode da mennesket ble satt i sentrum, og ikke Gud. Det var også under renessansen at humanismen ble til. Humanismen la stor vekt på de frie og selvstendige tankene, fornuften, kjærligheten og naturen. Det var også derfor at naturskildringer ble viktig innenfor litteraturen, og naturen et viktig motiv innenfor kunsten. Mange mener at uten tankene fra humanismen så kunne ikke reformasjonen ha funnet sted. Reformasjonen var et brudd med den katolske kirken, og det var tankene til Martin Luther, en teolog som levde fra 1483 til 1546 i Tyskland, som la grunnlaget for reformasjonen. Martin Luther mente at bibelen skulle bli oversatt fra latinsk, slik at vanlige mennesker kunne lese og tolke bibelen selv, og ikke ha kirken og prestene som et mellomledd. Musikken ble under renessansen en selvstendig kunstart. Før hadde musikken blitt brukt til å fremme kristendommens budskap, men nå ble den utviklet. Flere instrumenter ble utviklet under renessansen, for eksempel strenginstrumenter som fiolin og gitar. I tillegg ble madrigalen til. Les mer om madrigalen her. Også innenfor litteraturen skjedde det forandringer. Les mer om dette her.



Bildet ovenfor heter "Gud skaper Adam" og er malt av den kjente kunsteren/maleren innenfor renessansen som heter Michelangelo Buonarroti, som levde i Italia fra 1475-1564. Maleriet viser typiske trekk ved renessansekunst. Kilde: Under renessansen kom nye idealer og nye teknikker i kunsten. Maleriene og alt innenfor kunsten fikk det vi kaller for "dybde", slik at bildene ble mer levende. Dette kalles for sentralperspektiv eller bare perspektiv, og ble innført under renessansen. Før renessansen så bildene nærmest flate ut. I tillegg kom mer hverdagslige motiver inn i kunsten. Før var det religion som stod i sentrum. Innenfor kunsten kom fokuset på anatomi igjen inn i bildet, som den hadde vært under antikken. Fokuset lå på både menneskekroppen og dyr. Skulpturer og andre verk innenfor kunsten liknet mer og mer på den virkelige menneskekroppen, og flere og flere kunstnere etterstrebet akkurat dette målet med å få menneskekroppen til å likne mest mulig på den virkelige.

Det var ikke bare innenfor litteraturen og kunsten det skjedde endringer; også innenfor samfunnet og vitenskapen kunne man se at menneskene og tankene endret kurs. På grunn av sjøfart og jordomseilinger "oppdaget" europeerne nye geografiske områder, grunnet nye vitenskapelige oppdagelser fikk vi blant annet et nytt verdensbilde hvor sola og ikke jorda var i sentrum, nye oppfinnelser, med blant annet trykkekunsten, gjorde at hverdagen ble lettere for folk flest, og flere og flere lærte seg å skrive og lese, og kunne og også lese blant annet bibelen selv. I tillegg fikk vi uttrykket et renessansemenneske. Et godt eksempel er Leonardo da Vinci, som jobbet med så mye; Han var maler, kunstner, ingeniør, billedhogger, arkitekt osv. Så et renessansemenneske er altså et menneske som driver med ufattelig mye forskjellig.

Under renessansen skjedde det store forandringer, både innenfor kunsten, litteraturen, tanker, vitenskapen og samfunnet. Det er viktig å få med seg at over er det bare blitt nevnt noen få av disse endringene.


 * Kilder: **

Tema VG2 – Norsk språk og litteratur [] []